Ο **Μπαρνάμπας Σιμπουσίζο Ντλαμίνι** (*Barnabas Sibusiso Dlamini*, 15 Μαΐου 1942 - 28 Σεπτεμβρίου 2018) ήταν πολιτικός από το Εσουατίνι, ο οποίος χρημάτισε πρωθυπουργός από το 2008 ως τις 4 Σεπτεμβρίου 2018. Υπήρξε για μία ακόμη φορά πρωθυπουργός την περίοδο από τις 26 Ιουλίου του 1996 ως τις 29 Σεπτεμβρίου του 2003.

Πολιτική σταδιοδρομία
---------------------

Διετέλεσε υπουργός Οικονομικών από το 1984 ως το 1993. Ήταν επίσης εκτελεστικός διευθυντής του Διεθνούς Νομισματικού Ταμείου (IMF). Το 2003 αποχώρησε από την πρωθυπουργία και έγινε σύμβουλος του Βασιλιά Μσουάτι Γ΄.

Ο Ντλαμίνι ήταν υποψήφιος για την προεδρία της Επιτροπής της Αφρικανικής Ένωσης, στις αρχές του 2008 και υποστηρίχθηκε από την κυβέρνηση του Εσουατίνι. Ωστόσο, τελικά η κυβέρνηση απέσυρε την υποψηφιότητά του.

Δεύτερη πρωθυπουργία
--------------------

Στις 16 Οκτωβρίου του 2008 ο βασιλόφρων Ντλαμίνι διορίστηκε ξανά πρωθυπουργός. Ο διορισμός του εκ νέου στην πρωθυπουργία έκανε λιγότερες τις ελπίδες για περισσότερη δημοκρατία στη χώρα, όπως ανακοίνωσαν οργανώσεις της Αντιπολίτευσης.

Το 2013 επαναδιορίστηκε στην πρωθυπουργία από το 9ο Κοινοβούλιο. Στις 4 Σεπτεμβρίου 2018 ο πρωθυπουργός και οι 18 υπουργοί του απολύθηκαν, με ανακοίνωση που έκανε ο γενικός εισαγγελέας Σιφίσο Χουμάλο στις 6 Σεπτεμβρίου. Υπηρεσιακός πρωθυπουργός ανέλαβε ο Βίνσεντ Μλάνγκα στις 7 Σεπτεμβρίου, υπηρετώντας ως τη διεξαγωγή εθνικών εκλογών, οι οποίες ορίστηκαν για τις 21 Σεπτεμβρίου.

Θάνατος
-------

Ό Ντλαμίνι μετέβη για ιατρικές εξετάσεις στην Ταϊβάν και στη Νότια Αφρική το 2017. Εισήχθη στη Μονάδα Εντατικής Θεραπείας τον Απρίλιο του 2018 στην Μπαμπάνε. Απεβίωσε στις 28 Σεπτεμβρίου 2018, λιγότερο από έναν μήνα μετά την παραίτησή του από την πρωθυπουργία.

Παραπομπές
----------

1. ↑  «Prime Minister Dlamini of eSwatini dies». (Αγγλικά)
2. ↑  «Décès du Premier ministre du petit royaume d'eSwatini». (Γαλλικά)
3. ↑  «Swaziland appoint Barnabas Sibusiso Dlamini as prime minister». The Indepedent (UK). 27 Ιουλίου 1996.
4. ↑  Elimane Fall (23 Δεκεμβρίου 2007). «Après Konaré, qui ?». *Jeuneafrique.com* (στα Γαλλικά).
5. ↑  "CANDIDACY OF DR. BARNABAS SIBUSISO DLAMINI TO THE POSITION OF CHAIRPERSON OF THE AFRICAN UNION COMMISSION" Αρχειοθετήθηκε 2007-11-25 στο Wayback Machine. Ιστότοπος της Κυβέρνησης του Εσουατίνι.
6. ↑  "In Preparation for AU Summit" Αρχειοθετήθηκε 2008-07-06 στο Wayback Machine. AU Monitor.
7. ↑  «Ex-PM Sibusiso out of AU race». The Swazi Observer. 2 Ιανουαρίου 2008.
8. ↑  «Swazi king names staunch royalist as prime minister». Γαλλικό Πρακτορείο. 16 Οκτωβρίου 2008. Αρχειοθετήθηκε από το πρωτότυπο στις 20 Μαΐου 2011. Ανακτήθηκε στις 18 Οκτωβρίου 2008. CS1 maint: Unfit url (link)
9. ↑  «Archived copy». Αρχειοθετήθηκε από το πρωτότυπο στις 29 Οκτωβρίου 2013. Ανακτήθηκε στις 28 Οκτωβρίου 2013.
10. ↑  «King Mswati appoints acting eSwatini PM». *Journalducameroun.com*. Journal du Cameroun. 7 Σεπτεμβρίου 2018. Αρχειοθετήθηκε από το πρωτότυπο στις 13 Σεπτεμβρίου 2018. Ανακτήθηκε στις 13 Σεπτεμβρίου 2018.
11. ↑  «PM Sick, Admitted to ICU». *Times Of Swaziland*. Ανακτήθηκε στις 29 Σεπτεμβρίου 2018.
12. ↑  «Prime Minister Dlamini of eSwatini dies». *Yahoo News*. Αρχειοθετήθηκε από το πρωτότυπο στις 1 Οκτωβρίου 2018. Ανακτήθηκε στις 29 Σεπτεμβρίου 2018. .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 63642385
* LCCN: no99038635
* ISNI: 0000 0000 4183 730X

 |

 |